ભરત શાહ દ્વારા તાપીમિત્ર ન્યુઝ,રાજપીપળા:સ્ટેચ્યુના લોકાર્પણ બાદ આડ અસરનો પ્રારંભ થયો છે અને આદિવાસીઓએ લડીને જ હક લેવાનો હોય એમ સ્ટેચ્યુના નિર્માણમાં મહેનત કરનાર સ્થાનિક 3000 થી વધુ કામદારોને હવે કામગીરી પૂર્ણ થતા છુટા કરી દેવાયા છે ત્યારે ગત રોજ જયારે સ્ટેચ્યુમાં ખાનગી એજન્સીઓને કામગીરી સોંપાઈ જેમાં સફાઈ, સિક્યુરિટી,સુપરવિઝન સહીતના કર્મચારીઓની ભરતી કરવામાં આવી જે બાબતની સ્થાનિક યુવક યુવતીઓને ખબર પડી ત્યારે તેઓ પણ પોતાની ઉમેદવારી નોંધાવા ગયા અને આવા 200 સ્થાનિક આદિવાસી યુવક યુવતીઓને સ્થાનિક ને નથી લેવાના કહી અંદર પ્રવેશ આપવામાં આવ્યો નહિ અને જે હતા તેમને પણ બહાર કાઢી મુક્યા સાથે અન્ય રાજ્ય અને જિલ્લાના યુવકોને લેવા જતા આ યુવકોએ હોબાળો મચાવ્યો હતો.